Πρόταση απόφασης του Συμβουλίου για την έγκριση πολυετούς προγράμματος μελετών, αναλύσεων, προβλέψεων και άλλων συναφών εργασιών στον τομέα της ενέργειας (1998-2002) (Πρόγραμμα ETAP) (98/C 261/04) (Κείμενο που παρουσιάζει ενδιαφέρον για τον ΕΟΧ) COM(1998) 423 τελικό - 98/0233(CNS)

(Υποβλήθηκε από την Επιτροπή στις 15 Ιουλίου 1998)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας και ιδίως το άρθρο 235,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας:

ότι η Λευκή Βίβλος με τίτλο «Ενεργειακή πολιτική για την Ευρωπαϊκή Ένωση» (1), προτείνει νέα προσέγγιση παρακολούθησης των ενεργειακών τάσεων, η οποία στηρίζεται στη συνεργασία με τα κράτη μέλη και η οποία πρόκειται να επιφέρει προστιθέμενη αξία, απελευθερώνοντας και ευνοώντας τις καλύτερες μεθόδους, προωθώντας συλλογική προσέγγιση στον τομέα των μελετών και των αναλύσεων και ενθαρρύνοντας την ανταλλαγή γνώσεων στον εν λόγω τομέα 7

ότι στο ψήφισμά του της 8ης Ιουλίου 1996 (2) σχετικά με την προαναφερθείσα Λευκή Βίβλο, το Συμβούλιο εκτιμά ότι οι κοινοτικές αποφάσεις στον ενεργειακό τομέα πρέπει να λαμβάνονται βάσει κοινής αναλύσεως της κατάστασης και των μελλοντικών τάσεων στον τομέα της ενέργειας και καλεί την Επιτροπή να καθιερώσει συνεργασία μεταξύ των κρατών μελών 7

ότι στα συμπεράσματά του της 11ης Μαίου 1998 σχετικά με το πρωτόκολλο της συνδιάσκεψης του Κιότο, το Συμβούλιο δέχεται ευμενώς την παρουσίαση της Επιτροπής σχετικά με τις επιλογές ενεργειακής πολιτικής για την απάντηση στην πρόκληση της αλλαγής του κλίματος και τονίζει την ανάγκη προετοιμασίας κοινής αναλύσεως των οικονομικών επιπτώσεων της μείωσης των αερίων θερμοκηπίου 7

ότι το Ευρωπαϊκό Συμβούλιο του Cardiff, στα συμπεράσματά του, καλεί το Συμβούλιο «Ενέργειας» να συγκεκριμενοποιήσει την ολοκλήρωση του περιβάλλοντος και της ανάπτυξης στον τομέα της αρμοδιότητάς του και καλεί το Συμβούλιο και την Επιτροπή να παρακολουθούν τακτικά τις απαραίτητες μεθόδους οργάνωσης, ώστε να προωθήσουν τη διαδικασία αυτή: ότι είναι σκόπιμο, ως εκ τούτου, να αναπτυχθούν οι κατάλληλοι δείκτες για την παρακολούθηση της προόδου που επέρχεται στον τομέα 7

ότι η υλοποίηση και η παρακολούθηση της εσωτερικής αγοράς της ενέργειας αποτελούν κατά προτεραιότητα καθήκοντα για την Κοινότητα και για τα κράτη μέλη 7 ότι, προς το σκοπό αυτό, είναι σημαντικό να αναλύονται οι τάσεις και η ενεργειακή προβληματική σε κοινοτικό επίπεδο, σε συνεργασία με τον τομέα 7

ότι είναι σκόπιμο, ως εκ τούτου, να προβλεφθεί εντός του πολυετούς προγράμματος-πλαισίου για δράσεις στον τομέα της ενέργειας (1998-2002) ειδικό πρόγραμμα μελετών, αναλύσεων, προβλέψεων και άλλων συναφών δράσεων στον τομέα της ενέργειας 7

ότι είναι επιθυμητό οι εν λόγω αναλύσεις, μελέτες, προβλέψεις και σχετικές δράσεις να μην επικαλύπτονται άσκοπα με τις δραστηριότητες ιδίας φύσεως που διεξάγονται από άλλους διεθνείς οργανισμούς και από τα κράτη μέλη 7

ότι ορισμένες από τις δραστηριότητες αυτές πρέπει να είναι ανοικτές στη συνεργασία αρμοδίων διεθνών οργανισμών στον τομέα της ενέργειας, όπως ο διεθνής οργανισμός ενέργειας, οι αντιπροσωπευτικές αρχές της βιομηχανίας και ορισμένων τρίτων χωρών, σύμφωνα με τους κανόνες που διέπουν τις σχέσεις της Κοινότητας με τους εν λόγω οργανισμούς και χώρες 7

ότι είναι σκόπιμο να συντονίζεται το σύνολο αυτό δράσεων με τις άλλες δραστηριότητες της Κοινότητας, των κρατών μελών, των τρίτων χωρών και των διεθνών οργανισμών 7

ότι είναι πολιτικά και οικονομικά επιθυμητό να ανοιχθεί το πρόγραμμα στις συνδεδεμένες χώρες της κεντρικής και ανατολικής Ευρώπης, σύμφωνα με τα συμπεράσματα της συνόδου του Ευρωπαϊκού Συμβουλίου που οργανώθηκε στην Κοπεγχάγη τον Ιούνιο του 1994 και, όπως διευκρινίζει η ανακοίνωση που υποβλήθηκε προς το σκοπό αυτό προς το Συμβούλιο από την Επιτροπή το Μάιο του 1994, επίσης και στην Κύπρο 7

ότι η συνθήκη για την ίδρυση της Ευρωπαϊκής Κοινότητας, για την έγκριση του παρόντος προγράμματος, προβλέπει ως μόνες αρμοδιότητες εκείνες του άρθρου 235,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Βάσει του προγράμματος-πλαισίου για δράσεις στον τομέα της ενέργειας, τίθεται σε εφαρμογή από την Κοινότητα ειδικό πρόγραμμα μελετών, αναλύσεων, προβλέψεων και άλλων σχετικών εργασιών, που αποσκοπεί στη μελλοντική ανάπτυξη της ευρωπαϊκής πολιτικής ενέργειας, στο εξής αποκαλούμενο «ΕΤΑΡ», για το χρονικό διάστημα 1998-2002.

2. Εκτός από τους κατά προτεραιότητα στόχους που αναφέρονται στο άρθρο 1 παράγραφος 2 της απόφασης του Συμβουλίου για την έγκριση πολυετούς προγράμματος σχετικά με τις δράσεις στον τομέα της ενέργειας, το πρόγραμμα ΕΤΑΡ έχει ως στόχους:

- την καθιέρωση, σε κοινοτικό επίπεδο, κοινής προσέγγισης στον τομέα των μελετών, των αναλύσεων, των προβλέψεων και των συναφών εργασιών στον τομέα της ενέργειας 7

- την προώθηση της ανάλυσης των ενεργειακών αγορών και πολιτικών σε κοινοτικό επίπεδο και σε επίπεδο κρατών μελών 7

- την ανάλυση και αξιολόγηση των ενεργειακών και περιβαλλοντικών ζητημάτων, ιδίως όσον αφορά την αλλαγή του κλίματος 7

- την ανάλυση και αξιολόγηση της εξέλιξης των ενεργειακών αγορών στην Ευρώπη και στον κόσμο 7

- τη συνεισφορά στον προσδιορισμό και στη μεταφορά των καλυτέρων μεθοδολογιών και πρακτικών αναλύσεως 7

- τη διευκόλυνση των δικτύων πληροφόρησης στον τομέα της ενέργειας 7

- την ανάπτυξη δραστήριας πολιτικής και τη διάδοση των αποτελεσμάτων που θα προκύψουν.

Άρθρο 2

Οι διαθέσιμες πιστώσεις καθορίζονται από την αρμόδια αρχή επί του προϋπολογισμού για κάθε οικονομικό έτος, σύμφωνα με τις χρηματοπιστωτικές προοπτικές και τη δημοσιονομική πειθαρχία.

Άρθρο 3

Προκειμένου να πραγματοποιηθούν οι στόχοι που προβλέπονται στο άρθρο 1 παράγραφος 2 η Κοινότητα μπορεί να αναλάβει και/ή να προωθήσει, άμεσα ή σε συνεργασία με τα ενδιαφερόμενα μέρη και/ή να συνεισφέρει χρηματοδοτικά στα ακόλουθα μέτρα:

1. παρατήρηση, παρακολούθηση και ανταλλαγή συγκρίσίμων πληροφοριών στον ενεργειακό τομέα, καθώς και εκτέλεση μελετών, αναλύσεων και προβλέψεων σε όλα τα ζητήματα της ενεργειακής δραστηριότητας, περιλαμβανομένης της εξέλιξης των τάσεων, των αγορών και των τιμών 7

2. παροχή τεχνικής και μεθοδολογικής βοήθειας σε έργα, προκειμένου να καθοριστούν και να μεταφερθούν οι βέλτιστες πρακτικές στους τομείς, όπως οι μέθοδοι αναλύσεως και προβλέψεως, οι μέθοδοι συλλογής ενεργειακών πληροφοριών, η πρόσβαση και οι ανταλλαγές μέσω ηλεκτρονικών δικτύων και οποιοδήποτε άλλο μέτρο, το οποίο προσφέρεται για την υλοποίηση του γενικού στόχου 7

3. παροχή βοηθείας στην ανάπτυξη σχέσεων στους χώρους των παραγωγών ενέργειας, των χρηστών, των ακαδημαϊκών και των διοικητικών, προκειμένου να προωθηθεί η πολιτική και οικονομική έρευνα που συνδέεται με την ενέργεια 7

4. εφαρμογή οποιασδήποτε πρωτοβουλίας που είναι εις θέση να ενθαρρύνει την ευρεία διάδοση των αποτελεσμάτων που θα προκύψουν, περιλαμβανομένης της προετοιμασίας και της δημοσίευσης εκθέσεων και της οργάνωσης επιστημονικών εργαστηρίων, σεμιναρίων και συνδιασκέψεων.

Άρθρο 4

1. Η Επιτροπή αναλαμβάνει την εκτέλεση του προϋπολογισμού και την εφαρμογή του προγράμματος ΕΤΑΡ.

2. Για τους σκοπούς της εκτέλεσης του προϋπολογισμού και της εφαρμογής του εν λόγω προγράμματος, η Επιτροπή επικουρείται από την επιτροπή που προβλέπεται στο άρθρο 4 της απόφασης του Συμβουλίου για την έγκριση του πολυετούς προγράμματος-πλαισίου σχετικά με δράσεις στον τομέα της ενέργειας.

3. Η Επιτροπή καταρτίζει ετησίως σχέδιο προγράμματος δράσεων που πρόκειται να αναλάβει κατά τη διάρκεια του επομένου έτους, το οποίο υποβάλλεται στην επιτροπή η οποία προβλέπεται στην παράγραφο 2.

Άρθρο 5

Η εσωτερική και εξωτερική εξέταση και αξιολόγηση της εφαρμογής του παρόντος προγράμματος πραγματοποιούνται σύμφωνα με τις διατάξεις του άρθρου 5 της απόφασης του Συμβουλίου για την έγκριση πολυετούς προγράμματος-πλαισίου σχετικά με δράσεις στον τομέα της ενέργειας.

Άρθρο 6

Η συμμετοχή στο πρόγραμμα ΕΤΑΡ είναι ανοικτή στις συνδεδεμένες χώρες της κεντρικής και ανατολικής Ευρώπης (PECO), σύμφωνα με τις προϋποθέσεις, περιλαμβανομένων των χρηματοπιστωτικών διατάξεων, που καθορίζονται στα συμπληρωματικά πρωτόκολλα των συμφωνιών σύνδεσης ή στις ίδιες τις συμφωνίες σύνδεσης, σχετικά με τη συμμετοχή σε κοινοτικά προγράμματα. Η συμμετοχή στο πρόγραμμα είναι επίσης ανοικτή για την Κύπρο, βάσει συμπληρωματικών πιστώσεων, σύμφωνα με τους ίδιους κανόνες που ισχύουν για τις χώρες ΕΖΕΣ/ΕΟΧ, ακολουθώντας τις διαδικασίες που πρόκειται να καθοριστούν με τη χώρα αυτή.

Άρθρο 7

Η παρούσα απόφαση τίθεται σε ισχύ την 20ή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 8

Η παρούσα απόφαση απευθύνεται στα κράτη μέλη.

(1) COM(95) 682 της 13.12.1995.

(2) ΕΕ C 224 της 1.8.1996.